Villemi

Villemi on küla Hiiu maakonnas Hiiumaa vallas Käinast põhjas. Enne Eesti omavalitsuste haldusreformi 2017. aastal kuulus küla Käina valda.

Villemist põhjas asub Tammela, läänes Ristivälja, edelas Allika, lõunas Putkaste, kagus Kogri ja idas Kaasiku küla.

Nimi
Kohanimi võib lähtuda isikunimest Villem või Villamaa külanimest. Kohanime on esmamainitud 1709. aastal kujul Willemä by.

Loodus
Villemi küla põhjaosa läbib Vaemla jõgi, keskosas on Ristivälja peakraav. Külas asub Antu kivi.

Elanike arv 

 Elanike arv  Aasta115  195971  197032  200029 201125 2021

Ajalugu 
Villemi kuulus ajalooliselt Vaemla mõisa alla. Kohanimi esines 17. ja 18. sajandil Lelu küla all, kuid omaette küla oli olemas 1709. 1835 oli külas kaheksa talu, mille elanikud said omale perekonnanimedeks nimed Alt, Heinapuu (Heunapu), Jõpiselg (Jõpiselja), Karjamaa, Koddir, Kogerman (Koggerman), Kõrv (Kõrw), Laandna, Laasmaa, Laur, Läkk (Läk), Nõel, Paakspuu (Pakspu), Rida (Ridda), Rüütelmann (Rütelman), Sooba, Tampõld (Tampõlt), Under ja Vöörtmann (Wörtman).Käina kihelkonna perekonnanimede panemise raamat; Rahvusarhiiv RA,EAA.1864.2.VIII-196; 1835

Villemi kuulus 1977–1997 Vaku küla koosseisu.

Taristu
pisi|Bussipeatus külas
Villemi läänepiiriks on Kärdla–Käina maantee, mille edelaosas asuvad Ristivälja ja Allika bussipeatus. Küla lõunaosa läbib Allika–Vaemla tee.

 Kultuur 
Villemi külast pärinesid astronaut Nicole Aunapu Manni isapoolsed esivanemad. Piret Eesmaa: "VIDEO JA FOTOD | Astronaut kosmoselaevast Hiiumaad ei näinud – tuli ise kohale tulla." Hiiu Leht. 26. september 2023

Viited

Kategooria:Hiiumaa valla külad